Gamers Mangkuk

Gamers Mangkuk ialah sebuah siri drama televisyen Malaysia 2023 arahan dan suntingan Hyrul Anuar dengan skrip dan cerita oleh Sham Hashim, Bainun Waheeda dan Haris M. Nor. Ia merupakan drama Melayu pertama di Malaysia yang mengetengahkan sukan elektronik. Dibintangi oleh Amir Ahnaf, Taufiq Izmir, Satis Varan, Nick Davis dan Sara Mack Lubis, ia diterbitkan sebagai sebahagian daripada jenama Astro Originals dan disiarkan di Astro Premier dari 1 Disember 2023 sehingga 19 Januari 2024, menggantikan Riot!.

Premis
Mengisahkan tentang 5 sekawan – Tam, Napi, Lee, Maya dan Theeban – yang berusaha merancang untuk menyertai Slayer Next Heroes, sebuah pertandingan permainan e-sukan Mobile Legends.

Pelakon
 Amir Ahnaf sebagai Tam
 Taufiq Izmir sebagai Napi
 Sathis Varan sebagai Theeban
 Nick Davis sebagai Lee
 Sara Mack Lubis sebagai Maya

Pelakon undangan
 Amelia Christie sebagai Vie
 Josiah Hogan sebagai Slayer
 Nadia Brian sebagai Aleya
 Taqim Zaki sebagai Abang Long (Along)
 Khatijah Tan sebagai Hajah Munah
 Louisa Chong sebagai June
 Putri Qaseh Izwandy sebagai Madness
 Fandi Hisham sebagai Joey
 Aloy Paradoks sebagai Hos MPL 1
 Nasz Sally sebagai Hos MPL 2
 Chew Kin Wah sebagai Uncle Wai
 Sri Idrina sebagai Fox
 Sharifah Fathimah Hawra sebagai anak Joey 2

Penerbitan
Gamers Mangkuk diterbitkan bersama oleh Astro Shaw, Directors Think Tank dan produksi tambahan oleh Astro Gempak dengan tajaan oleh Moonton Games. Ia diarahkan oleh Hyrul Anuar yang memiliki pengalaman dalam pengarahan filem dan video, manakala skrip dan ceritanya ditulis oleh Sham Hashim, Bainun Waheeda dan Haris M. Nor. Dalam satu sidang media drama ini, Hyrul berkata Gamers Mangkuk memfokuskan generasi Z namun cuba meletakkan nilai hiburan yang dekat dengan penonton:

Ini merupakan drama Astro Originals kedua yang dibintangi oleh Amir Ahnaf selepas Projek: High Council.

Siaran
Gamers Mangkuk memulakan tayangan perdana serentak di Astro GO dan Astro Premier bermula 1 Disember 2023 setiap Jumaat.

Rujukan

Kategori:Siri drama televisyen Malaysia berbahasa Melayu 2023
Kategori:Rancangan Astro Premier